**Abja-Paluoja** on linn Viljandi maakonnas Mulgi vallas.

Enne 2017. aasta haldusreformi oli Abja-Paluoja Abja valla halduskeskus.

Abja-Paluoja nimetatakse Mulgimaa pealinnaks või mulkide pealinnaks. Kohalike kõnekeeles on linna nimi tavaliselt *Abja*, mõnikord ka *Paluoja*.[*viide?*]

2021. aastal oli Abja-Paluoja soome-ugri kultuuripealinn.

Linnas paiknevad Abja Gümnaasium ja Abja kultuurimaja. Seal tegutsevad ka Abja Muusikakool ja Abja raamatukogu. Tähelepanuväärne ehitis on pangahoonena ehitatud Abja-Paluoja postkontor. Linnas on Kariste järve suubuvale Paluoja ojale paisutatud Abja paisjärv.

Ajalugu
-------

Abjat on esimest korda mainitud 1504. aastal. Linnale aluse pannud asula tekkis 1895. aastal ehitatud Mõisaküla–Viljandi kitsarööpmelisele raudteele (suletud 1973) rajatud raudteejaama juurde. Nimi on saadud lähedalasuva Abja mõisa ning Pärnu–Valga maantee (tänapäeval Valga–Uulu maantee) ääres asunud Paluoja maanteekõrtsi järgi.

Aleviks sai Abja-Paluoja 29. detsembril 1945, linnaks 1993. aastal. 1998. aastal liideti Abja-Paluoja linn ja Abja vald ning Abja-Paluojast sai vallasisene linn.

Inimesed
--------

Tuntud isikuist on Abja-Paluojalt pärit Mati Laur[*viide?*], Aarne Ermus[*viide?*], Tiina Oraste[*viide?*], Peep Aru[*viide?*], Lauri Mälksoo[*viide?*], Kaimo Kuusk ja Eero Rebo[*viide?*].

Elanike arv| 2000 | 2003 | 2006 | 2010 | 2022 |
| --- | --- | --- | --- | --- |
| 1417 | 1392 | 1406 | 1300 | 1023 |

Sport
-----

Sporditegevus on koondunud eeskätt Abja Spordi- ja Tervisekeskuse juurde, kus tegeletakse korvpalli, võrkpalli, jalgpalli, ujumise ja kergejõustikuga ning kus tegutseb Abja tehnikaring. Abja Motoklubi tegeleb motokrossi arendamisega. Kõige paremaid tulemusi on viimaseil aastail näidanud Abja Gümnaasiumi vilistlased – Eesti meister kuulitõukes Jander Heil, kergejõustikus Erki Leppik, Rauno Künnapuu ning klassikalises jõutõstmises Kädy Kampus. Motospordis on suurepäraseid kordaminekuid saavutanud Kristo Subi, Elary Talu ja Jaanus-Hugo Ermits.

* Abja muuseum ajaloolises panga- ja postihoonesAbja muuseum ajaloolises panga- ja postihoones
* Abja-Paluoja bussijaamAbja-Paluoja bussijaam
* Päästekomando depooPäästekomando depoo
* Abja-Paluoja keskparkAbja-Paluoja keskpark
* PüsinäitusPüsinäitus
* Abja-Paluoja, Soome-ugri pealinn 2021Abja-Paluoja, Soome-ugri pealinn 2021
* Abja Spordi- ja TervisekeskusAbja Spordi- ja Tervisekeskus
* Abja Spordi- ja Tervisekeskuse ujulaAbja Spordi- ja Tervisekeskuse ujula
* Abja endine jaamahoone, asulat läbinud Mõisaküla–Viljandi kitsarööpmeline raudtee suleti 1973Abja endine jaamahoone, asulat läbinud Mõisaküla–Viljandi kitsarööpmeline raudtee suleti 1973
* JõuludJõulud

Viited
------

1. ↑  Statistikaameti statistika andmebaas, vaadatud 11.12.2018.
2. ↑  Statistikaamet, vaadatud 10.11.2020.
3. ↑
4. ↑  "Soome-ugri kultuuripealinn 2021 on Abja-Paluoja" ERR, 18. juuni 2020
5. ↑  "Ajalugu". Originaali arhiivikoopia seisuga 9. august 2016. Vaadatud 18. juulil 2016.
6. ↑  Lepik, Indrek (26. aprill 2022). "Eesti diplomaatide Kiievist põgenemise lugu. "Sain aru, miks sõda alati mustvalgetes toonides esitatakse. Tänavad olidki täiesti mustvalged."". *Eesti Ekspress*. Vaadatud 1. mail 2022.

Kirjandus
---------

* Abja-Paluoja tahab linnaks. Uus Eesti, 20. juuli 1938, nr. 196, lk. 3.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Abja-Paluoja** |

* CIA toimikud: salasilm läkitas viiekümnendail USA luurele Abja-Paluoja kohta põhjalikke raporteid

Eesti linnad

Abja-Paluoja | Antsla | Elva | Haapsalu | Jõgeva | Jõhvi | Kallaste | Karksi-Nuia | Kehra | Keila | Kilingi-Nõmme | Kiviõli | Kohtla-Järve | Kunda | Kuressaare | Kärdla | Lihula | Loksa | Maardu | Mustvee | Mõisaküla | Narva | Narva-Jõesuu | Otepää | Paide | Paldiski | Põltsamaa | Põlva | Pärnu | Püssi | Rakvere | Rapla | Räpina | Saue | Sillamäe | Sindi | Suure-Jaani | Tallinn | Tamsalu | Tapa | Tartu | Tõrva | Türi | Valga | Viljandi | Võhma | Võru


Mulgi valla asulad

**Linnad:** Abja-Paluoja • Karksi-Nuia • Mõisaküla   

**Alevikud:** Halliste • Õisu   

**Külad:** Abja-Vanamõisa • Abjaku • Ainja • Allaste • Atika • Ereste • Hirmuküla • Hõbemäe • Kaarli • Kalvre • Kamara • Karksi • Kulla • Kõvaküla • Laatre • Lasari • Leeli • Lilli • Maru • Metsaküla • Morna • Mulgi • Muri • Mõõnaste • Mäeküla • Naistevalla • Niguli • Oti • Penuja • Polli • Pornuse • Põlde • Päidre • Päigiste • Pärsi • Pöögle • Raamatu • Raja • Rimmu • Räägu • Saate • Saksaküla • Sammaste • Sarja • Sudiste • Suuga • Tilla • Toosi • Tuhalaane • Umbsoo • Univere • Uue-Kariste • Vabamatsi • Vana-Kariste • Veelikse • Veskimäe • Äriküla • Ülemõisa